I tidsrummet 9-15 går der spurt i den for cykelrytterne i motionsklubben Aalborg Cykle-Ring. Alle, der hellere ynder at transportere sig rundt på fire hjul, skal derfor være opmærksomme på, at cykelløbet betyder trafikale ændringer på vejene omkring Klarup, Gudum, Skovstrup, Lillevorde og Vaarst. Mellem 9-15 er der ensrettet for trafikken, så bilisterne skal følge trafikretningen for løbet. Enkelte sideveje bliver helt spærret. Cykelklubben melder selv følgende ud på deres hjemmeside: "Veje der cykles på: Svinetruget, Kragevej, Sejlflodsvej, Kærgårdsvej, Tiendemarken. Lillefjordevej, Gudum Brovej, Vaarstvej, Lillevej, Randyvej og Romdrupvej. "

Opsummering:
Motionscykelklubben Aalborg Cykle-Ring afholder søndag løb, og det betyder trafikale ændringer på veje sydøst for Aalborg.